Oficiālais Vēstnesis L 021 , 26/01/1994 Lpp. 0001 - 0002

Speciālizdevums somu valodā: Nodaļa 3 Sējums 55 Lpp. 0357

Speciālizdevums zviedru valodā: Nodaļa 3 Sējums 55 Lpp. 0357



Komisijas Regula (EK) Nr. 120/94 (1994. gada 25. janvāris), ar kuru groza Regulu (EEK) Nr. 1533/93, ar ko nosaka dažus sīki izstrādātus noteikumus, ievērojot Padomes Regulu (EEK) Nr. 1766/92 par eksporta kompensāciju piešķiršanu attiecībā uz labību un par pasākumiem, kas jāpieņem labības tirgus traucējumu gadījumā, un Regulu (EEK) Nr. 2131/93, ar ko paredz kārtību un nosacījumus, ar kādiem tiek pārdota intervences aģentūru pārziņā esošā labība EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kas grozīta ar Regulu (EEK) Nr. 2193/93 [2], un jo īpaši tās 13. pantu; tā kā, lai nekavētu lielāko daļu Kopienas eksporta, pieprasot pierādījumus par ierašanos galapunktā, Komisijas Regulā (EEK) Nr. 1533/93 [3] ir noteikts, ka gadījumos, ja eksportēšana notiek pa jūru, tad, lai izmaksātu kompensācijas, kas noteiktas konkursā, šādu pierādījumu iesniegšana netiek pieprasīta; tā kā tādi paši noteikumi ir paredzēti Komisijas Regulā (EEK) Nr. 2131/93 [4]; tā kā labības nozarē vienīgā kompensācijas likme, kas ir zemāka par to, kura piemērojama eksportam uz visām trešām valstīm, ir tā, kas piemērojama eksportam uz Šveici, Austriju un Lihtenšteinu; tā kā tādēļ ir jāpieņem noteikumi, lai nodrošinātu, ka produkti, kuriem ir piešķirta "visu trešo valstu" kompensācijas likme, netiek eksportēti uz iepriekš minētajām valstīm; tā kā, sekojoši, kompensācijas maksājums, kurš noteikts konkursā, ir jākoriģē attiecībā uz eksportu, kas paredzēts uz šīm valstīm; tā kā, lai nodrošinātu, ka eksportēšana notiek pa jūru, Regulas (EEK) Nr. 1533/93 14. pantā un Regulas (EEK) Nr. 2131/93 17. panta 3. punktā ir noteikts, ka kuģiem, kas ir piemēroti kā jūras transports, jābūt vismaz ar 2500 tonnu reģistrēto bruto tilpību (GRT); tā kā ir noteikts, ka "bruto tilpības (GRT)" jēdziens nav vispiemērotākais iepriekš minētajiem mērķiem; tā kā šiem mērķiem labāk par norādi ņemt faktiski iekrautos daudzumus; tā kā tādēļ Regulas (EEK) Nr. 1533/93 un (EEK) Nr. 2131/93 ir jāgroza; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regula (EEK) Nr. 1533/93 groza šādi. 1. Tās 14. panta pirmo daļu aizstāj ar šādu: "Neskarot Regulas (EEK) Nr. 3665/87 18. pantu, pierādījums par muitas formalitāšu izpildi laišanai apgrozībā netiek prasīts par kompensācijas maksājumiem, kas noteikti konkursā, ja operators iesniedz pierādījumu, ka vismaz 1500 tonnas labības produktu no Kopienas muitas teritorijas ir izvestas ar kuģi, kas ir piemērots kā jūras transports." 2. Pievieno šādu 14.a pantu: "14.a pants Ja operators iesniedz pierādījumu par muitas formalitāšu izpildi laišanai apgrozībā Šveicē, Austrijā vai Lihtenšteinā, tad "visu trešo valstu" eksporta kompensācijas apjomu, kas noteikts konkursā, samazina par starpību starp minēto summu un eksporta kompensācijas apjomu, kas ir spēkā iepriekš minētajās saņēmējvalstīs līguma piešķiršanas dienā." 2. pants Ar šo Regulas (EEK) Nr. 2131/93 17. panta 3. punkta otro ievilkumu aizstāj ar šādu: "— ir iesniegts pierādījums, kas minēts Regulas (EEK) Nr. 3665/87 18. pantā. Tomēr drošības naudu atmaksā, ja īpašnieks iesniedz pierādījumu, ka vismaz 1500 tonnas labības produktu no Kopienas muitas teritorijas ir izvestas uz kuģa, kas ir piemērots kā jūras transports. Tādu pierādījumu iesniedz uz Regulas (EEK) Nr. 3665/87 6. pantā minētās kontrolkopijas, uz vienotā administratīvā dokumenta vai uz valsts dokumenta, kas pierāda, ka preces ir izvestas no Kopienas muitas teritorijas, ar šādu norādi, ko ir apstiprinājusi kompetentā iestāde: Exportación de cereales por vía marítima; artículo 17 del Reglamento (CEE) no 2131/93 Eksport af korn ad søvejen — Artikel 17 i forordning (EØF) nr. 2131/93 Getreideausfuhr auf dem Seeweg — Verordnung (EWG) Nr. 2131/93 Artikel 17 Εξαγωγή σιτηρών διά θαλάσσης — Άρθρο 17 του κανονισμού (ΕΟΚ) αριθ. 2131/93 Export of cereals by sea — Article 17 of Regulation (EEC) No 2131/93 Exportation de céréales par voie maritime — Règlement (CEE) no 2131/93, article 17 Esportazione di cereali per via marittima — articolo 17 del regolamento (CEE) n. 2131/93 Uitvoer van graan over zee — (EEG) nr. 2131/93, artikel 17 ." 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir piemērojama visās dalībvalstīs. Briselē, 1994. gada 25. janvārī Komisijas vārdā — Komisijas loceklis René Steichen [1] OV L 181, 1.7.1992., 21. lpp. [2] OV L 196, 5.8.1993., 22. lpp. [3] OV L 151, 23.6.1993., 15. lpp. [4] OV L 191, 31.7.1993., 76. lpp. --------------------------------------------------